

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**ELŐTERJESZTÉS**

**Telki község Önkormányzat képviselő-testület 2025. március 17-i rendes ülésére**

|  |
| --- |
| **Napirend tárgya:**  **Helyi partnerségi rendelet felülvizsgálata** |

**A napirendet tárgyaló ülés dátuma**: **2025. 03.17.**

**A napirendet tárgyaló ülés:** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** egyszerű / **minősített**

**A szavazás módja:** **nyílt** / titkos

**1.ELŐZMÉNYEK, KÜLÖNÖSEN AZ ADOTT TÁRGYKÖRBEN HOZOTT KORÁBBAN HOZOTT TESTÜLETI ÜLÉSEK ÉS AZOK VÉGREHAJTÁSÁNAK ÁLLÁSA: -**

**JOGSZABÁLYI HIVATKOZÁSOK:**

- 419/2021. (VII.15.) Korm.rend.

- 2023. évi C. törvény

**3. KÖLTSÉGKIHATÁSOK ÉS EGYÉB SZÜKSÉGES FELTÉTELEK, ILLETVE MEGTEREMTÉSÜK JAVASOLT FORRÁSAI: Nincs**

**4. TÉNYÁLLÁS BEMUTATÁSA:**

A 2013. január 1-től hatályos településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (továbbiakban: Korm. rendelet) 28. § (3) bekezdése, valamint 29. §-a a Korm. rendeletben felsorolt településfejlesztési és településrendezési tervek véleményezési eljárása során a lakosság, érdekképviseleti, civil és gazdálkodó szervezetek, vallási közösségek számára ún. partnerségi egyeztetést írt elő.

A településfejlesztési, településrendezési és településkép alakításával kapcsolatos szabályok megalkotásának társadalmasítására az Telki község Önkormányzat képviselő-testülete 2017. évben 10/2017.( V.02.) számon rendeletet alkotott a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet (a továbbiakban: Régi R.) és a településkép védelméről szóló [2016. évi LXXIV. törvény](https://njt.hu/jogszabaly/2016-74-00-00) előírásainak megfelelően.

Ebben a rendeletben kerültek meghatározásra, hogy a tervkészítésbe milyen módon és kik adhatnak véleményt, a vélemények figyelembe vétele és azok nyilvántartása, továbbá azok megválaszolása és a szükséges véleményezési szakasz lezárásának szabályai.

A településképi, településrendezési és településfejlesztési dokumentumok egyeztetésének szabályainak módosításáról 2021. júliusában döntött a Kormány a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Kormányrendeletben (a továbbiakban: Kormányrendelet).

A Kormányrendelet is rendelkezik a településterv, a kézikönyv és a településképi rendelet egyeztetési eljárásainak általános szabályairól, ezen belül a partnerek köréről, valamint az egyes egyeztetési eljárások során kötelezően megtartandó lakossági fórumról.

A Kormányrendelet eljárási szabályai szerint az egyeztetések már az új, Lechner Központ által üzemeltetett un. E-TÉR digitális felületén történik és ezen felületen az eljárási szabályok szerint történik a partnerségi egyeztetés. A tervkészítés és egyeztetés 2022. július 1-étől e felületen kell, hogy történjen.

**A 314/2012.(XI.8.) Korm. rendelet 2024. szeptember 30-ig volt hatályban, így a hatályos helyi partnerségi egyeztetés szabályairól szóló rendeletet már nem lehet alkalmazni.**

A helyi partnerségi rendelet jelen formájában nem is felel meg a Kormányrendelet szerinti eljárási szabályoknak, mivel a Régi R. és a Kormányrendelet egyes eljárástípusokat máshogyan szabályoz ugyanazon a néven, továbbá új fajta eljárástípusok is megjelentek a Kormányrendeletben.

**Magasabb szintű jogszabályok vonatkozó rendelkezései:**

**2023. évi C. törvény - a magyar építészetről** (továbbiakban: Méptv.)

*„225. § (11) (11) Felhatalmazást kap a települési önkormányzat (fővárosban a fővárosi és a fővárosi kerületi önkormányzat is), hogy a széles körű társadalmi bevonás és a nyilvánosság biztosítása érdekében, a helyi adottságoknak megfelelően rendeletben állapíthatja meg a településterv és a kézikönyv készítéséhez, módosításához a lakossággal, az érdekképviseleti, civil és gazdálkodó szervezetekkel, a vallási közösségekkel, valamint a település közigazgatási területén működő nemzetiségi önkormányzattal, több nemzetiségi önkormányzat esetén valamennyi nemzetiségi önkormányzattal történő partnerségi egyeztetés részletes* szabályait.”

**419/2021. (VII. 15.) Korm. rendelet** - **a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről:**

*„65. § (6) A (4) bekezdés szerinti lakossági fórumot és a lakossági fórum helyett összehívott 75. § szerinti helyi partnerségi egyeztetést úgy kell megtartani, hogy a 66. § (2) bekezdése szerinti határidőn belül az észrevételeket és javaslatokat fel lehessen tölteni az E–TÉR felületre. Azt a partnert, akinek a véleménye határidőn belül az E–TÉR felületre nem kerül feltöltésre, kifogást nem emelő véleményezőnek kell tekinteni.*

*75. § (1) A helyi partnerségi egyeztetés lefolytatása akkor kötelező, ha az önkormányzat partnerségi rendelete a partnerségi egyeztetést a településtervek, a kézikönyv vagy a településképi rendelet készítése, módosítása tekintetében előírja.”*

**A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet az alábbiak szerint határozza meg az egyeztetési folyamatokat:**

**39. A településterv, a kézikönyv és a településképi rendelet egyeztetési eljárásainak általános szabályai** c. fejezete az alábbiak szerint rendelkezik:

*„62. § (1) A településtervet, a kézikönyvet, a településképi rendeletet és azok módosításait a polgármester az elfogadás előtt az E–TÉR felületen egyeztetési eljárásban véleményezteti*

1. *a 11. melléklet szerinti érintett államigazgatási, önkormányzati és egyéb szervekkel (a továbbiakban együtt: véleményezésre jogosult szerv) és*
2. ***a lakossággal, érdekképviseleti, civil és gazdálkodó szervezetekkel, vallási közösségekkel (a továbbiakban együtt: partnerek****).”*

**40. A véleményezésre jogosult szervre és a partnerekre vonatkozó általános szabályok** c. fejezete:

*„****65. § (****1) A* ***partner*** *az adott eljárási szakasz szabályai szerint ad véleményt, és biztosít egyeztetési lehetőséget a tervezőnek és az önkormányzati főépítésznek.*

1. *A partner a közösségi érdekre vagy a jogos magánérdekre vonatkozóan ad véleményt, és tesz a módosításra javaslatot. A partner véleménye a véleményezett tervezet tartalmára terjedhet ki, a vélemény és a tervezet között közvetlen összefüggésnek kell lennie. A partner kifogást emelő véleményét indokolással támasztja alá.*
2. *A partner véleményének megismerése céljából – a 66. § (1) bekezdése szerinti feltöltéssel egyidejűleg, de az E–TÉR felületen kívül, a helyben szokásos módon –* ***az önkormányzat polgármestere lakossági fórumot hív*** *össze, amelynek meghívóját az önkormányzat honlapján és a közterületi hirdetőfelületen közzéteszi, egyúttal gondoskodik arról, hogy az elkészült tervdokumentáció az önkormányzati hivatalban megtekinthető legyen. A lakossági fórum meghívóját annak időpontja előtt legalább 5 nappal közzé kell tenni.*
3. *A lakossági fórumon a polgármester és a tervező ismerteti a településterv, a kézikönyv és a településképi rendelet tervezetének tartalmát, a lényeges változásokat, és lehetőséget biztosít a megjelent partnereknek észrevételeik és javaslataik elmondására.*
4. *A partner az észrevételét és javaslatát*

*a) a (4) bekezdés szerinti lakossági fórumon szóban adja elő, amelyet a lakossági fórumról készült jegyzőkönyvbe foglalnak, és az észrevételt, javaslatot az önkormányzat feltölti az E–TÉR felületre, b) a (4) bekezdés szerinti lakossági fórumot követő 5 napon belül írásban teszi meg, amelyet a lakossági fórumról készült jegyzőkönyvhöz csatolnak, és az észrevételt, javaslatot az önkormányzat feltölti az E–TÉR felületre, vagy*

*c) közvetlenül az E–TÉR felületre tölti fel a lakossági fórumot követő 5 napon belül.*

*(5a) Azt a partnert, aki az (5) bekezdésben meghatározott módon és határidőben nem adott véleményt, kifogást nem emelő véleményezőnek kell tekinteni.*

1. *A (4) bekezdés szerinti lakossági fórumot és a lakossági fórum helyett összehívott 75. § szerinti helyi partnerségi egyeztetést úgy kell megtartani, hogy a 66. § (2) bekezdése szerinti határidőn belül az észrevételeket és javaslatokat fel lehessen tölteni az E–TÉR felületre. Azt a partnert, akinek a véleménye határidőn belül az E–TÉR felületre nem kerül feltöltésre, kifogást nem emelő véleményezőnek kell tekinteni.”*

**Mivel a helyi partnerségi egyeztetést magasabb szintű jogszabály szabályozza – és a 75.§. alapján a helyi partnerségi rendelet megléte csak opcionális - nincs szükség arra, hogy külön szabályozza az önkormányzat – a partnerségi egyeztetést, ezért a partnerségi rendelet felülvizsgálata keretében javaslom a helyi partnerségi rendelet hatályon kívül helyezését.**

Telki, 2025. március 12.

Deltai Károly

polgármester

**Telki Község Önkormányzata Képviselő-testületének .../.... (...) önkormányzati rendelete**

**a településfejlesztéssel, településrendezési és településképi feladataival összefüggő partnerségi egyeztetés szabályairól szóló 10/2017.(V.02.) szóló önkormányzati rendelet hatályon kívül helyezéséről**

[1] Telki község Önkormányzat (a továbbiakban: Önkormányzat) Képviselő-testülete az Alaptörvény 32. cikk (1) bekezdés a) pontjában meghatározott feladatkörében eljárva, a (2) bekezdésben kapott felhatalmazás alapján, az épített környezet alakításáról és védelméről szóló 1997. évi LXXVIII. törvény 8. § (2) bekezdésében, a településkép védelméről szóló 2016. évi LXXIV. törvény 5. § (2) bekezdésében, és

[2] a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (a továbbiakban: Korm.r.) 29. §-ában és a 29/A. §-ában előírtak teljesítése érdekében a településfejlesztési koncepció, az integrált településfejlesztési stratégia, a településrendezési eszközök, a településképi arculati kézikönyv és a településképi rendelet készítésének és módosításának partnerségi egyeztetési szabályait az alábbiak szerint határozza meg.

**1. §.**

Hatályát veszti A településfejlesztéssel, településrendezési és településképi feladataival összefüggő partnerségi egyeztetés szabályairól szóló 10/2017 (V.2.) önkormányzati rendelet.

**2. §.**

Ez a rendelet a kihirdetését követő napon lép hatályba.

Deltai Károly dr. Lack Mónika

polgármester jegyző